OpenLLM-France/wikimedia huggingface dataset:
# Ernst Friedrich Schumacher

Ernst Friedrich "Fritz" Schumacher (Bonn, 16 d'agost de 1911 – Suïssa, 4 de setembre de 1977) va ser un intel·lectual i economista que va tenir una influència a nivell internacional amb un rerefons professional com a estadístic i economista a Anglaterra.
Va treballar com Chief Economic Advisor per la National Coal Board de Gran Bretanya durant dues dècades.
Les seves idees van ser molt conegudes al món anglosaxó durant la dècada dels setanta. També va ser reconegut per les seves crítiques als sistemes econòmics d'Occident i per la seva proposta d'una tecnologia descentralitzada.

## Biografia

Schumacher va néixer a Bonn, Alemanya el 1911. El seu pare era un professor d'economia política. El jove Schumacher va estudiar a Bonn i a Berlín, després marxà a Anglaterra com a estudiant de “Rhodes Scholar” a “Oxford” en la dècada dels 30. Més tard a la Universitat de Colúmbia a la Ciutat de Nova York, aconseguint un diploma en economia. Es va convertir en un economista, però es va dedicar a l'estudi de diverses disciplines en el que avui s'anomenaria estudis interdisciplinaris.
El 1966 va fundar el “Intermediate Technology Development Group” (Grup de desenvolupament de tecnologia intermèdia), conegut ara com a Practical Action (Solucions Pràctiques per a les seves operacions a Amèrica Llatina i el Carib). El 1971 es va convertir al catolicisme. Va ser amic del conegut professor Mansur Hoda.

## Obra

Segons el suplement literari del The Times, el seu llibre "El petit és bell" de 1973 (en anglès: “Small Is Beautiful”) està entre els 100 llibres més influents publicats des de la Segona Guerra Mundial. On exposa que la tecnologia adequada (TA) tendeix a promoure valors com la salut, la bellesa i la permanència d'aquest ordre. El llibre va ser ràpidament traduït a diversos idiomes. Li donà fama internacional, després de la qual va ser convidat a moltes conferències internacionals i a universitats per donar xerrades i respondre consultes.
Un altre notable treball de Schumacher és "Guia per a perplexos" (en anglès: “A Guide For The Perplexed”), una crítica al materialisme cientificista i una exploració de la naturalesa i l'organització del coneixement.

## Referències

* ↑ «Exposició virtual: Ernst Friedrich Schumacher (1911- 1977)». Universitat de Barcelona. Centre de Recursos per a l'Aprenentatge i la Investigació. [Consulta: 30 març 2015].
* ↑ The Times. «The hundred most influential books since the war» (en anglès). Arxivat de l'original el 2011-06-16. [Consulta: 2 abril 2015].
* ↑ Schumacher, E. F.; Small Is Beautiful: Economics As If People Mattered : 25 Years Later...With Commentaries. Hartley & Marks Publishers ISBN 0-88179-169-5

## Enllaços externs

* El Sentit de l'Educació Arxivat 2006-09-13 a Wayback Machine. Ernst Friedrich Schumacher (Text pertanyent a "El petit és bell")
* Les empreses cooperatives i el seu vessant educatiu Arxivat 2006-11-25 a Wayback Machine..
# Creu del Maset del Lleó

La Creu del Maset del Lleó és una creu de terme de Subirats (Alt Penedès) inclosa a l'Inventari del Patrimoni Arquitectònic de Catalunya.

## Descripció

La creu és sustentada per una columna estriada de pedra rematada per un capitell quadrangular molt desgastat. La creu és de ferro forjat i resta clavada a la part superior central. Es tracta d'una creu llatina, de barra de secció quadrada, amb el braços remats per formes lanceolades. A la zona entre els braços s'han encabit unes formes decoratives cargolades de ferro forjat. La columna té una alçada de 1,70 m. i la creu uns 70 cm.

## Referències

* ↑ «Creu del Maset del Lleó». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 22 octubre 2017].
* ↑ «Creu del Maset d'en Lleó». Mapes de Patrimoni Cultural. Diputació de Barcelona.
# Willard (Utah)

Willard és una població dels Estats Units a l'estat de Utah. Segons el cens del 2000 tenia 1.630 habitants.

## Demografia

Segons el cens del 2000, Willard tenia 1.630 habitants, 517 habitatges, i 427 famílies. La densitat de població era de 110,6 habitants per km².
Dels 517 habitatges en un 41,8% hi vivien nens de menys de 18 anys, en un 72,1% hi vivien parelles casades, en un 7,2% dones solteres, i en un 17,4% no eren unitats familiars. En el 14,3% dels habitatges hi vivien persones soles el 6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,15 i el nombre mitjà de persones que vivien en cada família era de 3,5.
Per edats la població es repartia de la següent manera: un 32,6% tenia menys de 18 anys, un 10,7% entre 18 i 24, un 25% entre 25 i 44, un 22,1% de 45 a 60 i un 9,4% 65 anys o més.
L'edat mediana era de 33 anys. Per cada 100 dones de 18 o més anys hi havia 102,6 homes.
La renda mediana per habitatge era de 52.150 $ i la renda mediana per família de 57.841 $. Els homes tenien una renda mediana de 40.625 $ mentre que les dones 26.364 $. La renda per capita de la població era de 17.592 $. Entorn del 5,1% de les famílies i el 7,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Willard». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Willard». American Fact Finder. Oficina del Cens dels Estats Units, 12-01-2010.
# Iana (riu)

El Iana - Яна (rus) - és un riu de la República de Sakhà de Rússia, està situat entre el riu Lena a l'oest i el Indiguirka a l'est. Té 872 km de llargada. El riu neix a la confluència dels rius Sartang i Dulgalakh. Desemboca a la badia de Iana al Mar de Làptev on forma un gran delta de 10.200 km², a l'est hi ha l'illa Iarok. Els principals afluents del Iana són: Aditxa, Oldjo, Abirabit i Bitantai. Verkhoiansk, Batagai, Ust-Kuiga, Nijneiansk són els principals ports fluvials del Iana.
La seva conca de drenatge abasta 238.000 km², i descarrega anualment uns 25 km³ d'aigua. La majoria de la seva descàrrega és entre maig i juny quan es trenca el gel del riu. El riu Iana es glaça el mes d'octubre i roman gelat fins a finals de maig principi de juny.
Hi ha uns 40.000 llacs a la conca del riu Iana incloent llacs alpins a les muntanyes de Verkhoiansk (ja que les terres baixes eren massa seques per tenir glaciacions). Tota la conca del Iana està amb permagel i en la majoria hi ha larixs que són arbres coníferes caducifolies i els més adaptats al clima ultracontinental de la zona. Més al nord dels 70° N hi ha la tundra però els arbres arriben fins al delta en llocs amb microclima més càlid.

## Bibliografia

* William Barr, Baron Eduard Von Toll's Last Expedition. Arctic, Sept 1980.
* Alexander von Bunge & Baron Eduard Von Toll, The Expedition to the New Siberian Islands and the Jana country, equipped by the Imperial Academy of Sciences. 1887.
# Chittenden

Chittenden és una població dels Estats Units a l'estat de Vermont. Segons el cens del 2000 tenia 1.182 habitants.

## Demografia

Segons el cens del 2000, Chittenden tenia 1.182 habitants, 451 habitatges, i 345 famílies. La densitat de població era de 6,3 habitants per km².
Dels 451 habitatges en un 37,3% hi vivien nens de menys de 18 anys, en un 64,1% hi vivien parelles casades, en un 7,3% dones solteres, i en un 23,5% no eren unitats familiars. En el 18,6% dels habitatges hi vivien persones soles el 6,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,62 i el nombre mitjà de persones que vivien en cada família era de 2,97.
Per edats la població es repartia de la següent manera: un 26,3% tenia menys de 18 anys, un 5,8% entre 18 i 24, un 29,2% entre 25 i 44, un 30,3% de 45 a 60 i un 8,4% 65 anys o més.
L'edat mediana era de 40 anys. Per cada 100 dones de 18 o més anys hi havia 100,7 homes.
La renda mediana per habitatge era de 45.313 $ i la renda mediana per família de 52.596 $. Els homes tenien una renda mediana de 35.556 $ mentre que les dones 31.776 $. La renda per capita de la població era de 21.278 $. Entorn del 2,9% de les famílies i el 6,2% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Chittenden». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Chittenden». American Fact Finder. Oficina del Cens dels Estats Units, 12-01-2010.
# Dummerston

Dummerston és una població dels Estats Units a l'estat de Vermont. Segons el cens del 2000 tenia 1.915 habitants.

## Demografia

Segons el cens del 2000, Dummerston tenia 1.915 habitants, 796 habitatges, i 543 famílies. La densitat de població era de 24,2 habitants per km².
Dels 796 habitatges en un 31,8% hi vivien nens de menys de 18 anys, en un 58% hi vivien parelles casades, en un 6,8% dones solteres, i en un 31,7% no eren unitats familiars. En el 25,4% dels habitatges hi vivien persones soles el 6,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,41 i el nombre mitjà de persones que vivien en cada família era de 2,89.
Per edats la població es repartia de la següent manera: un 23,1% tenia menys de 18 anys, un 5,1% entre 18 i 24, un 26,8% entre 25 i 44, un 31,1% de 45 a 60 i un 13,9% 65 anys o més.
L'edat mediana era de 42 anys. Per cada 100 dones de 18 o més anys hi havia 97,1 homes.
La renda mediana per habitatge era de 46.121 $ i la renda mediana per família de 53.375 $. Els homes tenien una renda mediana de 35.664 $ mentre que les dones 26.174 $. La renda per capita de la població era de 23.742 $. Entorn de l'1,1% de les famílies i el 2,4% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Dummerston». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
* ↑ «Geographic Comparison Table- Dummerston». American Fact Finder. Oficina del Cens dels Estats Units, 12-01-2010.
# Chadbourn

Chadbourn és una població dels Estats Units a l'estat de Carolina del Nord. Segons el cens del 2000 tenia 2.129 habitants.

## Demografia

Segons el cens del 2000, Chadbourn tenia 2.129 habitants, 877 habitatges i 548 famílies. La densitat de població era de 311,4 habitants per km².
Dels 877 habitatges en un 27,6% hi vivien nens de menys de 18 anys, en un 35,3% hi vivien parelles casades, en un 24,4% dones solteres, i en un 37,5% no eren unitats familiars. En el 33,6% dels habitatges hi vivien persones soles el 14,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,42 i el nombre mitjà de persones que vivien en cada família era de 3,12.
Per edats la població es repartia de la següent manera: un 28,4% tenia menys de 18 anys, un 9% entre 18 i 24, un 24,7% entre 25 i 44, un 22,5% de 45 a 60 i un 15,4% 65 anys o més.
L'edat mitjana era de 36 anys. Per cada 100 dones de 18 o més anys hi havia 72,5 homes.
La renda mitjana per habitatge era de 24.539 $ i la renda mitjana per família de 30.574 $. Els homes tenien una renda mitjana de 23.804 $ mentre que les dones 20.270 $. La renda per capita de la població era de 12.290 $. Entorn del 24,3% de les famílies i el 31,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Chadbourn». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Chadbourn». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Papa Joan XI

Joan XI (Roma, 910 - Roma, 935) va ser Papa de Roma entre 931 i 935. Fou fill de la relació il·legítima de la dama Mariozza i del Papa Sergi III. És el setè papa del període conegut com a Pornocràcia. Criat en els millors ambients de la Roma del segle X, fou elegit papa el març del 931. El 932, caiguda la mare del poder, va quedar sotmès a la voluntat de son germanastre Alberic II. Probablement va morir enverinat el desembre del 935.

## Referències

* ↑ Williams, George L. Papal Genealogy: The Families and Descendants of the Popes (en anglès). McFarland & Company Inc., 1998, p. 15.
* ↑ «Pope John XI». A: Charles Herbermann. Catholic Encyclopedia. Nova York: Robert Appleton Company, 1913.
* ↑ «Documenta Catholica Omnia» (en llatí). Cooperatorum Veritatis Societas.
# Orthotomus

Orthotomus és un gènere d'ocells de la família dels cisticòlids (Cisticolidae).

## Taxonomia

Segons la Classificació del Congrés Ornitològic Internacional (versió 11.1, 2021) aquest gènere conté 13 espècies:
* Orthotomus sutorius - ocell sastre cuallarg.
* Orthotomus atrogularis - ocell sastre collnegre.
* Orthotomus chaktomuk - ocell sastre de Cambodja.
* Orthotomus castaneiceps - ocell sastre capbrú.
* Orthotomus chloronotus - ocell sastre dorsiverd.
* Orthotomus frontalis - ocell sastre front-rogenc.
* Orthotomus derbianus - ocell sastre de Luzon.
* Orthotomus sericeus - ocell sastre cua-rogenc.
* Orthotomus ruficeps - ocell sastre cendrós.
* Orthotomus sepium - ocell sastre de dors olivaci.
* Orthotomus cinereiceps - ocell sastre d'orelles blanques.
* Orthotomus nigriceps - ocell sastre capnegre.
* Orthotomus samarensis - ocell sastre de Samar.
# Grúmant

Grúmant (en noruec: Grumantbyen; en rus: Грумант) és un assentament abandonat de mineria del carbó pertanyent a l'antiga Unió Soviètica, situat a l'arxipèlag Svalbard, Noruega, establert el 1912 i abandonat el 1965. Es van arribar a extreure dos milions de tones de carbó. El màxim de població va tenir-lo el 1951/52 amb 1.106 habitants (incloïa la Badia Coles, que era el port de Grúmant). El nom es referia a tot l'arxipèlag Svalbard en idioma de Pomerània, i potser és una corrupció del nom de Groenlàndia.
Grumant es troba a Spitsbergen, la més gran de les illes Svalbard, a uns 10 quilòmetres al sud-oest de Longyearbyen, el centre administratiu.

## Notes

* ↑ http://www.svalbardmuseum.no/eindex.php?id=10&kategori=2&underkategori=1 Arxivat 2011-07-24 a Wayback Machine.
# Carboners de Dalt

Carboners de Dalt és una masia situada al municipi d'Avinyó a la comarca catalana del Bages.

## Vegeu també

* Carboners de Baix
# Cinquanta furiosos

Els cinquanta furiosos (en anglès:Furious Fifties) és el nom que es dona als vents que es troben en les latituds entre 50°S i 60°S—just al nord de l'oceà dels sud al costat de l'Antàrtida. Estan estretament relacionats amb el patró de temps meteorològic que es troben en la regió.
Aquests vents apareixen en una zona on la terminologia per a l'oceà del sud és complicada. L'Organització Marítima Internacional (International Maritime Organization) designa els 60°S com el límit nord d'aquest oceà, mentre Austràlia el designa com començant al litoral sud del continent australià.

## Vegeu també

* Quaranta Rugents
* Seixanta cridaners

## Enllaços externs

* Material on albatrosses in the Furious Fifties Arxivat 2010-07-31 a Wayback Machine.
* Overview of Antarctic winds and regions Arxivat 2009-06-28 a Wayback Machine.
* Overview of southern ocean's effect on global climate Arxivat 2011-03-03 a Wayback Machine.
# Sant Pere de Ferrerons

Sant Pere de Ferrerons, o Sant Pere de Vilalta, és l'església parroquial de l'antiga parròquia rural del mateix nom, en el terme municipal de Moià (Moianès) inclosa en l'Inventari del Patrimoni Arquitectònic de Catalunya.
Pertanyia al terme de la vila de Moià i del castell de Clarà, i havia obtingut la parroquialitat des de molt antic, categoria que manté avui dia, malgrat haver estat agrupada a Santa Maria de Moià. El 1110 ja és esmentada com a tal, i se'n defineix el terme. Està situada a l'est-nord-est de la vila de Moià, en un turó que domina la zona.

## Descripció

Edifici religiós, d'una sola nau amb molts afegits posteriors del segle xviii. La façana encarada a llevant és de pedra i presenta un portal emmarcat per pseudopilastres coronades per un frontó trencat.
A la llinda hi ha una inscripció amb data del 1763. Al mig del frontó hi ha una fornícula amb una mà aguantant una corda del que es desconeix el significat. La coberta és a dues aigües. Al costat de l'església hi ha l'antiga rectoria (1755). Adossat al mur nord s'aixeca la torre-campanar de planta quadrada amb parament de grans carreus de talla regular. L'absis de l'església és pla.

## Història

L'església de Sant Pere de Ferrerons existia ja el 939 quan fou unida temporalment a Moià. L'edifici actual es feu construir el 1763 aprofitant part dels antics murs romànics i la torre-campanar que és bàsicament una edificació de la fi de l'època romànica. L'església ha estat transformada diverses vegades i els seus objectes de culte traslladats a Moià. Forma, junt amb la rectoria i un mas deshabitat, un petit nucli de població depenent de Moià.

## Referències

* 1 2 3 «Església parroquial de Sant Pere de Ferrerons». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 27 agost 2014].

## Bibliografia

* BENET I CLARÀ, Albert [et al.]. "Sant Pere de Ferrerons". A: XI El Bages. Barcelona, Fundació Enciclopèdia Catalana, 1984 (Catalunya Romànica, XI). ISBN 84-85194-57-8
* GAVÍN, Josep M. "Bages 5". A: Inventari d'esglésies. Barcelona: Artestudi Edicions i Arxiu Gavín, 1979. ISBN 84-85180-18-6.
# Dànat de Vlorë

Dànat de Vlöre o Dànax d'Aulònia (Aulònia, Il·líria, actual Vlorë, Albània, s. IX -Gagliano del Capo, Itàlia, s. IX) fou un diaca albanès. És venerat com a sant per diverses confessions cristianes.

## Biografia

Originari d'Aulònia, a Il·líria, anà al Salento (Pulla, Itàlia), on fou diaca al santuari de Santa Maria di Leuca. Durant un atac sarraí al santuari, va prendre el copó amb la Sagrada Forma, amb la intenció de salvar-lo de la profanació, portant-la a Montesardo. Fou, però, ferit a mig camí; abans de morir, per evitar la profanació, prengué les hòsties i les menjà.
Altres fonts esmenten una història similar, però situada a les persecucions romanes del segle iii, fent que Dànat fos un soldat albanès convertit al cristianisme i que es negà a fer sacrificis als déus, essent llavors lapidat a Il·líria.
Probablement és un sant llegendari, el culte al qual fou portat a la Pulla pels monjos basilians que s'hi establiren; llavors se'n faria la història que el situa a la regió.

## Veneració

Venerat com a màrtir, al lloc de la seva mort, prop de San Dana (Gagliano del Capo), s'aixecà una estela en record seu.
# Syzygium jambos

Syzygium jambos és un arbre que proporciona un fruit tropical té diversos noms comuns com els de poma malaia, pomarrosa, champakka, etc.
El fruit, que és mengívol, té la forma d'una pera petita. Aquesta espècie és nativa del sud-est d'Àsia però està naturalitzada a l'Índia especialment a l'estat de Kerala. També ha estat introduïda a Amèrica tropical.
La polpa del fruit és aquosa, al sud-est asiàtic se serveix amb espècies i sucre.
En algunes regions es considera una planta invasora, és un problema especialment a les illes Hawaii, Reunió, Galàpagos i part d'Austràlia i Amèrica Central.

## Enllaços externs

* The Rose Apple
* Invasive species Arxivat 2012-11-20 a Wayback Machine.
# Canistel

El canistel (Pouteria campechiana) és un fruit tropical que proporciona un arbre perennifoli natiu del sud de Mèxic i d'Amèrica central. Es cultiva en altres països com Brasil, Taiwan, i el Vietnam. El seu nom científic deriva de la ciutat mexicana de Campeche, de vegades se cita erròniament com Lucuma campechiana.
L'arbre pot arribar a 10 m d'alt i els fruits són de color groc-taronja i també s'anomenen sapotes, fan 7 cm de llarg i són comestibles crus. La polpa és dolça amb una textura comparable a un ou cuit. Està relacionat amb el fruit anomenat abiu.

## Referències i enllaços externs

* ↑ «Pouteria campechiana». Germplasm Resources Information Network. United States Department of Agriculture. Arxivat de l'original el 2009-05-14. [Consulta: 29 gener 2009].
* Julia Morton's Fruits of Warm Climates
* New York Times
# Línia 2 (Metro de São Paulo)

Línia 2 do Metro de São Paulo o Línia 2 Verd (en portuguès: Linha 2 do Metrô de São Paulo) és una línia de ferrocarril de trànsit ràpid del Metro de São Paulo. És famós per passar gran part de la seva camí a través de l'Avinguda Paulista, i actualment compta amb 14 estacions i una longitud de 14,7 quilòmetres. Va ser inaugurat el 25 de gener 1991 i la seva última ampliació es va inaugurar el 21 de setembre de 2010. és una de les línies més modernes del Metro de São Paulo.

## Enllaços externs

* (portuguès) Història de la Línia 2 do Metro de São Paulo Arxivat 2011-11-04 a Wayback Machine.
* (portuguès) Mapa del sistema Arxivat 2011-01-12 a Wayback Machine.
# Cleveland (Virgínia)

Cleveland és una població dels Estats Units a l'estat de Virgínia. Segons el cens del 2000 tenia 148 habitants.

## Demografia

Segons el cens del 2000, Cleveland tenia 148 habitants, 81 habitatges, i 43 famílies. La densitat de població era de 476,2 habitants per km².
Dels 81 habitatges en un 11,1% hi vivien nens de menys de 18 anys, en un 43,2% hi vivien parelles casades, en un 6,2% dones solteres, i en un 45,7% no eren unitats familiars. En el 42% dels habitatges hi vivien persones soles el 19,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era d'1,83 i el nombre mitjà de persones que vivien en cada família era de 2,45.
Per edats la població es repartia de la següent manera: un 8,8% tenia menys de 18 anys, un 6,8% entre 18 i 24, un 23% entre 25 i 44, un 28,4% de 45 a 60 i un 33,1% 65 anys o més.
L'edat mediana era de 55 anys. Per cada 100 dones de 18 o més anys hi havia 104,5 homes.
La renda mediana per habitatge era d'11.346 $ i la renda mediana per família de 14.688 $. Els homes tenien una renda mediana de 35.833 $ mentre que les dones 25.000 $. La renda per capita de la població era d'11.263 $. Entorn del 36,6% de les famílies i el 41,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Cleveland». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Cleveland». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].